# Uvedenie do prevádzky

##

Nastavte nastavovacie koliesko predvoľby krútiaceho momentu (2) na symbol „Vŕtanie“.

##

- Prepínač smeru otáčania (7) aktivujte len na zastavenom elektrickom náradí.

Prepínačom smeru otáčania (7) môžete meniť smer otáčania elektrického náradia. Nie je to však možné vtedy, keď je stlačený vypínač (8).

Pravobežný chod: Na vŕtanie a zaskrutkovávanie skrutiek zatlačte prepínač smeru otáčania (7) doľava až na doraz.

Ľavobežný chod: Na uvoľňovanie, resp. vyskrutkovávanie skrutiek a matíc stlačte prepínač smeru otáčania (7) až na doraz doprava.

##

- Prepínač rýchlostných stupňov (3) aktivujte len pri zastavenom elektrickom náradí.

- Posúvajte prepínač rýchlostných stupňov vždy až na doraz. Inak by sa mohlo ručné elektrické náradie poškodiť.

Prepínačom rýchlostných stupňov (3) sa dajú predvoliť 2 rozsahy otáčok.

Poloha spínača prevodových stupňov (3) | Otáčky | Krútiaci moment | Druh použitia
--- | --- | --- | ---
1 | Nízke | Vysoký | Na ťažké použitie: Napr. vŕtanie s príklepom s veľkým priemerom
2 | Vysoké | Nízky | Na ľahké použitie: Napr. vŕtanie s príklepom s malým priemerom

##

Na zapnutie elektrického náradia stlačte vypínač (8) a držte ho stlačený.

Pracovné svetlo (6) svieti pri mierne alebo úplne zatlačenom vypínači (8) a umožňuje osvetlenie pracovnej oblasti pri nepriaznivých svetelných podmienkach.

Pracovné svetlo (6) svieti po uvoľnení vypínača (8) ešte niekoľko sekúnd.

##

Otáčky zapnutého elektrického náradia môžete plynulo regulovať tým, do akej miery stláčate vypínač (8).

Mierny tlak na vypínač (8) vyvolá nízke otáčky. Pri zvýšení tlaku sa otáčky zvýšia.